NaiveNeuron/SloPal huggingface dataset:
Kollár, Boris, predseda NR SR (2021-07-23):
Ďakujem. Chcel by som kolegov poslancov poprosiť, aby vystupovali k meritu veci, lebo teraz prejednávame skrátené, nie tú hmotu toho zákona, ktoré budete mať možnosť, samozrejme, v tak obšírnom podaní nám, všetkých nás tým ovlažiť a oblažiť, ale prosím vás pekne, nerobte to dvakrát, stačí nám to raz počuť. Teraz sa bavíme o skrátenom, tak keby ste sa k tomuto vyjadrovali a zamerali. Len o to som vás chcel poprosiť. Ďakujem pekne. Nech sa páči, a teraz vystúpi pán poslanec Blaha.
Blanár, Juraj, podpredseda NR SR (2023-05-25):
Pán poslanec Dobeš s faktickou poznámkou.
Čaplovič, Dušan, poslanec NR SR (2018-09-11):
Ako spoločný spravodajca navrhujem, aby ste dali hlasovať o predmetnom zákone ako celku v znení schváleného pozmeňujúceho návrhu a s odporúčaním gestorského výboru ho schváliť.
Ďuriš Nicholsonová, Lucia, podpredsedníčka NR SR (2016-12-07):
Ďakujem pekne za vaše vystúpenie, pán poslanec. Registrujem štyri faktické poznámky k vášmu vystúpeniu. Končím možnosť prihlásiť sa s faktickou poznámkou. Ako prvý, pán poslanec Marosz, nech sa páči.
R. Zajac, minister zdravotníctva SR: (2005-06-29):
V prvom rade sa nanovo upravuje pojem katalóg zdravotných výkonov, ktorý predstavuje súhrn všetkých výkonov s uvedením ich charakteristík. Potom zoznam zdravotných výkonov indikovaných pri jednotlivých chorobách sa definuje ako súhrn zdravotných výkonov uvedených v katalógu zdravotných výkonov, ich frekvencií a indikačných obmedzení patriacich k jednotlivým chorobám, ktorý predstavuje nevyhnutný predpoklad na správne poskytovanie zdravotnej starostlivosti. Nanovo sa definuje aj správne poskytnutie zdravotnej starostlivosti, alebo ak chceme pojem lege artis. Doplňujú sa ustanovenia v možnosti uzatvoriť dohodu o poskytovaní zdravotnej starostlivosti aj na kratšiu lehotu ako šesť mesiacov v tých prípadoch, keď to vyplýva zo služobných povinností.  Ide najmä o prípady v rezortoch obrany, vnútra, spravodlivosti, dopravy, pôšt a telekomunikácií. Takisto umožňujeme sprístupňovať zdravotnú dokumentáciu touto novelou ďalším subjektom. Dopĺňa sa definícia národných zdravotníckych registrov ako pojem zo zákona vzhľadom na to, že majú charakter, ktorý by, ak by nebol uvedený v zákone, spadal pod ochranu osobných údajov. Upresňuje sa pôsobnosť ministerstiev vnútra, obrany, spravodlivosti, dopravy a pôšt a telekomunikácií v poskytovaní v pôsobnosti ich  rezortov zdravotníckych zariadení. Ďakujem pekne, pán predsedajúci, skončil som.
Hudacký, Ján, poslanec NR SR (2012-06-27):
Ďakujem pekne, pani predsedajúca. Vážený pán poslanec, som skutočne rád, že ste uviedli na správnu mieru situáciu okolo tohto energetického zákona v súvislosti s tým, že celý ten proces sa zbytočne oddialil hádam o pol roka, pričom my sme potrebovali ten 3. energetický balíček transformovať čo najrýchlejšie. A teraz sme vlastne v procese takzvaného infríčmentu, čo vlastne len zneisťuje tú situáciu okolo realizácie, resp. implementácie potom celej tejto smernice Európskej komisie. Ja vítam tento zákon vzhľadom na to, že jednak som pracoval v Európskom parlamente na tom 3. energetickom balíčku, takže tá podstata je aj naplnená v tomto zákone. Aj preto sa čudujem, že bývalá opozícia, teda terajšia vládna strana SMER ostro kritizovala celý tento návrh. Dá sa povedať, že v tomto návrhu vidím všetky tie nevyhnutné veci, boli zapracované a vytvárajú dobrý legislatívny priestor vlastne pre liberalizáciu energetického sektora. Tento zákon skutočne potrebujeme vzhľadom na to, aby sme jednak vylepšili situáciu na tomto trhu, dostali väčšiu možnosť pre malé energetické subjekty, podniky, ktoré môžu participovať na zvýšení konkurencieschopnosti a koniec koncov, aj na tlak na konečné ceny pre spotrebiteľov. Vytvára sa tým lepší priestor pre samotných spotrebiteľov. Ďakujem pekne.
Šeliga, Juraj, podpredseda NR SR (2020-09-29):
Pán poslanec Herák.
Blanár, Juraj, podpredseda NR SR (2021-04-01):
Pán poslanec Jozef Šimko, ďalší s faktickou poznámkou.
Paška, Pavol, predseda NR SR (2012-06-22):
Pán poslanec Fronc.
Šimečka, Michal, podpredseda NR SR (2024-01-24):
Ďakujem pekne. Pán poslanec Šipoš.
Pellegrini, Peter, predseda NR SR (2023-12-19):
Pán pos... pán poslanec Dostál.
Mizík, Stanislav, poslanec NR SR (2020-09-22):
Ďakujem za slovo. Pán Osuský, vy ste osobný skoro vždy. Vy rád dehonestujete s rétorickým pátosom, hocikedy, aj keď nemusíte. Ako napr. minulý týždeň ste bľabotali niečo o Edelweisse či Wehrmachte, čo ma síce urazilo, ale nenazval som vás vylízaným čechoslovakistom. Vy dokonca fackáte ľudí. Vždy, keď nemáte argumenty, dehonestujete, zosmiešňujete ako váš kolega, ktorému už vadia aj mobily. Ďakujem za slovo.
Vaľová, Jana, poslankyňa NR SR (2012-08-01):
Ďakujem veľmi pekne. Iba krátko na pána kolegu. Pán kolega, neviem, ako ste to presne mysleli. Ja som to asi tak pochopila, my žiadne peniaze z 2. piliera, ako sa tu stále rozpráva od rána, ľuďom nekradneme. To nie sú peniaze ľudí, to sú peniaze štátu. A štát má jediný právnu silu tieto peniaze vybrať. Jednoducho sú to peniaze štátu, ktoré sa dávajú do odvodov, do poisťovní zdravotných a do Sociálnej poisťovne. Ak by to boli peniaze priamo ľudí, tak oni by si ich sporili z vlastných peňazí tak, ako si teraz môžu prisporiť. Takže nerozprávajme o tom. A čo sa týka Roberta Fica. Prosím vás pekne, pán predseda sa súdil, keď DSS-ky povedali, že rozkradol peniaze štátu. A vyhral tento súd. Tak, prosím vás, nerozprávajme o tom a nerobme z ľudí zlodejov, pretože keď už raz vyhral súd, tak si myslím, že si aspoň pozriem a mám tú elementárnu slušnosť a zistím, že aj keď súd rozhodol, že to nie je pravda. A vy to tu donekonečna omieľate, tak ja už tomu nerozumiem. Takže len to by som chcela povedať, zamyslime sa, skúsme si prečítať, čo je skutočnosť a čo je naša fikcia. A ľudia nás sledujú. Takže nerozprávajme ľudom fikcie, ale skutočne im rozprávajme, aká je realita. Ďakujem.
Matovič, Igor, poslanec NR SR (2017-02-07):
Ďakujem veľmi pekne za kultivované vystúpenie, odborné, plné argumentov, len, bohužiaľ, z druhej strany sa ozýva jak z dutého suda, takže žiadna nejaká konštruktívna replika k tomu. Takže každopádne ďakujem veľmi pekne.
M. Hort, podpredseda NR SR: (2009-06-23):
Otváram rozpravu. Konštatujem, že som do rozpravy nedostal žiadnu písomnú prihlášku, a preto sa pýtam, kto sa chce prihlásiť ústne. Evidujem prihlášky pána poslanca Stanislava Kahanca a pána poslanca Jozefa Mikuša. Uzatváram možnosť prihlásiť sa do rozpravy ústne. A slovo má pán poslanec Stanislav Kahanec. Nech sa páči.
Bagačka, Michal, poslanec NR SR (2017-10-13):
Ďakujem pekne za slovo. Možnože je to skôr problém možno vo väčších mestách. V menších mestách alebo obciach podľa mojich informácií, napríklad aj u nás, nie je problém, pokiaľ príde občan, prihlási sa a nevravím, že polhodinu, ale určite sa nestalo, že by sme trebárs neudelili slovo alebo, alebo že by sme ho nejak obmedzili časove. Možnože to sa stáva vo väčších mestách, neviem, ale v drvivej väčšine menších miest a obcí som presvedčený, že takýto prípad nejak sa nevyskytuje. To je jedna vec. No a druhá vec, taká skôr technická. Chcem vám poďakovať, pán poslanec, že ste tu, že ste prišli a podali svoj návrh, pretože ako sme si mohli všimnúť, tak aj včera večer alebo aj dnes jednotliví predkladatelia, čo som si len trošku zaznačil, Kotleba, Viskupič, Mihál, Nicholsonová, Remišová, vôbec tu nie sú. A sem-tam keď je predkladateľ, tak zase nie je spravodajca. No tak to je tiež nie ideálne plnenie si povinností, na ktorých, na ktoré opozícia tak rada, aj minule, keď sme odsúhlasovali nehlasovanie o 17.00, poukazuje, a to je skôr potom také, také farizejstvo, že keď sú tu kamery, tak rozprávame, ako musíme tu byť. Ale keď tu máme byť, tak tu nie sme. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2018-10-24):
Pán spravodajca. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o Ústavnom súde Slovenskej republiky a o zmene a doplnení niektorých zákonov . Vládny návrh zákona má parlamentnú tlač 1061 a správa výboru má tlač 1061a. Znova poprosím pána ministra spravodlivosti Gábora Gála, aby vládny návrh zákona odôvodnil.
Pellegrini, Peter, predseda NR SR (2014-12-04):
Pani poslankyňa Šípošová.
I. Šimko, poslanec: (2003-09-24):
Ďakujem pekne. (Potlesk.)
Hrnčiar, Andrej, podpredseda NR SR (2019-12-05):
Pán poslanec Heger.
Grendel, Gábor, podpredseda NR SR (2021-05-14):
S faktickou poznámkou pani poslankyňa Hatráková.
Karahuta, Jaroslav, poslanec NR SR (2022-02-02):
Ďakujem veľmi pekne za slovo, pán predseda. Kolegyne, kolegovia... Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2005-05-26):
Dávam slovo teraz spravodajcovi výboru pre vzdelanie, vedu, šport a mládež, kultúru a médiá pánovi poslancovi Albertovi, aby Národnú radu informoval o stanovisku výboru k predloženej správe. Nech sa páči. S. Albert, poslanec: Ďakujem pekne. Vážený pán predseda, uznesením Výboru Národnej rady pre vzdelanie, vedu, šport a mládež, kultúru a médiá som bol poverený vystúpiť na schôdzi Národnej rady Slovenskej republiky a oboznámiť vás so správou spomínaného výboru o dodržiavaní § 19 zákona č. 308/2000 Z. z. o vysielaní a retransmisii za rok 2003. Správu Rady pre vysielanie a retransmisiu o dodržiavaní § 19 zákona č. 308/2000 Z. z. o vysielaní a retransmisii za rok 2003 pridelil predseda Národnej rady Slovenskej republiky svojím rozhodnutím z 30. marca 2005 č. 1091 na prerokovanie Výboru Národnej rady pre ľudské práva, národnosti a postavenie žien a Výboru Národnej rady Slovenskej republiky pre vzdelanie, vedu, šport a mládež, kultúru a médiá. Za gestorský výbor predseda Národnej rady Slovenskej republiky určil Výbor Národnej rady Slovenskej republiky pre vzdelanie, vedu, šport a mládež, kultúru a médiá, ktorý Národnej rade Slovenskej republiky predkladá správu o výsledku prerokovania materiálu vo výboroch a návrh na uznesenie Národnej rady Slovenskej republiky. Určené výbory prerokovali predmetnú správu v stanovenej lehote, vzali ju na vedomie a odporučili Národnej rade Slovenskej republiky správu o dodržiavaní § 19 zákona č. 308/2000 Z. z. o vysielaní a retransmisii za rok 2003 vziať na vedomie. Gestorský výbor na základe uznesení výborov, ktoré správu prerokovali, odporúča Národnej rade Slovenskej republiky vziať na vedomie správu Rady pre vysielanie a retransmisiu o dodržiavaní § 19 zákona č. 308/2000 Z. z. o vysielaní a retransmisii za rok 2003. Vážený pán predseda, prosím, otvorte rozpravu.
Kresák, Peter, poslanec NR SR (2018-10-24):
Ďakujem pekne za slovo, pani predsedajúca. Vážená pani predsedajúca, vážený pán minister, dámy a páni, na začiatok možno iba drobné upresnenie. Ja som sa prihlásil nie za klub MOST – HÍD, ale ako poslanec Národnej rady, ale hádam to nič nemení na situácii. (Reakcia z pléna a prerušenie vystúpenia predsedajúcou.)
P. Paška, predseda NR SR: (2008-10-23):
(Hlasovanie.) 132 prítomných, 80 za, 15 proti, 31 sa zdržalo, 6 nehlasovali. Sme v treťom čítaní . Otváram rozpravu. Pýtam sa, či chce niekto využiť možnosť? Nie. Vyhlasujem ju za skončenú a budeme hlasovať o návrhu zákona ako o celku. Hlasujeme. (Hlasovanie.) 127 prítomných, 77 za, 16 proti, 29 sa zdržalo, 5 nehlasovali. Konštatujem, že sme schválili návrh zákona o zásluhách Alexandra Dubčeka. Odhlasovali sme, kolegyne, kolegovia, všetky prerokované body. Chcem ešte požiadať o chvíľku pozornosti, aby sme upresnili priebeh rokovania programu 28. schôdze a požiadam vás o všeobecný súhlas. Ak nie, budeme hlasovať, alebo o súhlas s takýmto priebehom programu. Budeme teraz pokračovať v prerušenej rozprave. Zajtra ráno o 9.00 hodine, tak ako sme schválili, budeme prerokúvať návrh zmluvy, ktorú prednesie pán podpredseda vlády, pán minister vnútra Kaliňák. Potom budeme rokovať v druhom čítaní v skrátenom legislatívnom konaní o návrhu zákona, ktorý predloží pán minister financií Počiatek o ochrane vkladov. Potom, ak ostane otvorená rozprava v druhom čítaní o dôchodkovom zabezpečení a potom budeme pokračovať ďalšími bodmi pána ministra financií Počiatka tak, ako sme to schválili. Aby nevznikala zbytočná kontroverzia, chceme zajtra prijať zákon o ochrane vkladov tak, aby sme mohli čím skôr tento zákon uviesť do platnosti. Je všeobecný súhlas s takýmto postupom? (Reakcia z pléna.) Ďakujem pekne. Takže, budeme teraz pokračovať v prerušenej rozprave. Ešte pán predseda Novotný.
Mizík, Stanislav, poslanec NR SR (2018-05-15):
Ďakujem za slovo. No, pán Fedor, dnes sa to roztrhlo, nejaké to vreco – podvratná propaganda, rozvratné trendy. Boľševická rétorika dneska exceluje. A ten projekt, o ktorom ste hovoril, to je vlastne vytvorenie akejsi novej Varšavskej zmluvy a viete dobre, ako Varšavská zmluva vpadla do Československa. A tie trendy, čo ste spomínal u nášho južného suseda, no, keby som bol Maďar, schvaľujem ich. Škoda, že naša vláda nechráni záujmy slovenské, slovenské záujmy tak, ako maďarská vláda chráni záujmy maďarské. A k tej Európskej únii – v súčasnosti to skĺzlo do šialenstva. Ďakujem.
Gašpar, Tibor, podpredseda NR SR (2024-09-11):
Ďakujem, pán poslanec. Ďalej pán poslanec Mikulec, nech sa páči.
Ďuriš Nicholsonová, Lucia, podpredsedníčka NR SR (2017-10-12):
No za málo, som kvôli tomu porušila rokovací poriadok, ale to je v poriadku. Pán poslanec Fecko, môžte reagovať ešte. (Povedané so smiechom.)
Laššáková, Jana, poslankyňa NR SR (2012-02-29):
... návrh, aby sme skrátili obedňajšiu prestávku z dvoch hodín na jednu hodinu, to znamená od 12.00 hodiny do 13.00 hodiny, aby sme mali obedňajšiu prestávku (Potlesk. Ruch v sále.), a po druhé chcem pripomenúť členom výboru na preskúmavanie rozhodnutí NBÚ, že budeme mať zasadnutie výboru o 12.00 hodine na čísle dverí 34 oproti výboru branno-bezpečnostného. Ďakujem pekne.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme o návrhu prerokovať tento vládny návrh zákona v treťom čítaní. (Hlasovanie.) Prítomných 141, za 94, proti 4, zdržalo sa 43 poslancov. Sme v treťom čítaní , preto otváram rozpravu v rámci tohto čítania a pýtam sa, či sa hlási niekto s legislatívno-technickými návrhmi. Nie. Vyhlasujem rozpravu za skončenú. Pán spravodajca, nech sa páči.
Budaj, Ján, poslanec NR SR (2018-12-04):
Ďakujem. Na túto poznámku týkajúcu sa zvýšenia platu štátnej správy alebo verejnej správy jednu poznámku. Počas prvej vlády Roberta Fica, samostatnej vlády, začal pripravovať reformu štátnej správy s cieľom jednak redukcie VÚC, o čom sa aj verejne hovorilo, redukcie, samozrejme, aj nákladov miest a obcí, z čoho potom zostala malá reforma s veľmi rozpornými výsledkami na ministerstve vnútra. Z tej redukcie VÚC nezostalo vôbec nič a, samozrejme, nezostalo nič ani z myšlienok na vytvorenie naozaj nezávislej štátnej správy. Chcem povedať aj pánovi ministrovi, že je veľká škoda, že vy síce aj odchádzate, pán minister financií, s nulovým deficitom, ale že sa táto reforma v týchto dobrých časoch, kedy peniaze na tie reformné náklady, lebo to by si vyžiadalo mnohé reformné náklady, nielen na odstupné nejakých pracovníkov, ale na prestavbu toho systému, kedy by teraz na tie reformné náklady bolo. Škoda, že ste vo vláde nenašli reformátora, ktorý by na tom mal odvahu. Naopak, zvýšenie 20 % je naozaj zabetónovanie súčasného stavu, ten obrovský aparát, s ktorým Slovenská republika riadi svoj štát, je naozaj enormný. Podotýkam, že zatiaľ čo Holandsko má 29 municipalít, my máme skoro 3-tisíc. 5-miliónové Dánsko 29 municipalít, 5-miliónové alebo 5,5-miliónové Slovensko 3- tisíc. Teraz bol čas využiť rezervy na reformu verejnej správy a na zaplatenie nákladov tejto reformy.
D. Lipšic, podpredseda vlády a minister spravodlivosti SR: (2003-10-21):
Účelom predkladaného návrhu zákona je nová úprava posudzovania rozhodného práva pri vzniku alebo zániku rodičovských práv a povinností a výkone týchto práv a povinností. Určujú sa nové všeobecné kolízne kritériá obvyklého pobytu pre voľbu rozhodného práva. Navrhovaná úprava vychádza z dohovoru o právomoci, rozhodnom práve, uznávaní, výkone a spolupráci v oblasti rodičovských práv a povinností a opatrení na ochranu dieťaťa. Zároveň návrh obsahuje novú úpravu právomocí slovenských súdov v civilných veciach s medzinárodným prvkom. Takisto sa presúva časť agendy vyššieho overovania listín, takzvanej superlegalizácie, z ministerstva spravodlivosti na krajské súdy. Návrh novely zákona zároveň upravuje postup súdov Slovenskej republiky pri ich súčinnosti so žiadateľmi o vymáhanie výživného v cudzine a v neposlednom rade sa upravujú podmienky uznania cudzích rozhodnutí a konanie o uznaní cudzieho rozhodnutia. Navrhovaná právna úprava nebude mať dopad na štátny rozpočet, rozpočty obcí alebo rozpočty vyšších územných celkov. Ďakujem.
Ďuriš Nicholsonová, Lucia, podpredsedníčka NR SR (2017-10-18):
S reakciou na faktické poznámky pán poslanec Muňko.
Zmajkovičová, Renáta, podpredsedníčka NR SR (2014-01-29):
S faktickými poznámkami osem poslancov. Uzatváram možnosť prihlásiť sa s faktickou poznámkou. Pán poslanec Bugár.
Jurinová, Erika, podpredsedníčka NR SR (2014-11-09):
O slovo požiadal pán navrhovateľ Ľudovít Kaník. Nech sa páči, máte slovo.
P. Hrušovský, predseda NR SR: (2005-05-24):
(Hlasovanie.) 139 prítomných, 54 za, 40 proti, 44 sa zdržalo, 1 nehlasoval. Bod 14 zo spoločnej správy sme neschválili.
Šeliga, Juraj, podpredseda NR SR (2020-05-14):
Panie poslankyne, páni poslanci, budeme pokračovať v rokovaní návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji vereného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov . Tento návrh vlády má parlamentnú tlač č. 101. A teraz poprosím pána ministra zdravotníctva Marka Krajčího, aby návrh vlády na skrátené legislatívne konanie odôvodnil. Upozorňujem, že ide o odôvodnenie na návrh vlády na skrátené legislatívne konanie, ešte nie sme v merite veci. Nech sa páči.
Laššáková, Jana, podpredsedníčka NR SR (2015-05-07):
Vyhlasujem krátku prestávku do 11.25 hod. Budeme pokračovať... (Prestávka.) (Po prestávke.)
Heger, Eduard, poslanec NR SR (2018-09-18):
Ďakujem pekne. Poprosím o opravu pri hlasovaní č. 141, zariadenie mi vykázalo „za“, ale hlasoval som „zdržať“, je to tlač 1093. Ďakujem.
Brocka, Július, poslanec NR SR (2015-02-11):
Pán predseda, dajte hlasovať o tom, že návrh zákona prerokujeme v druhom čítaní.
Paška, Pavol, predseda NR SR (2012-09-12):
Ďakujem pekne. Faktické poznámky páni poslanci: Gál, Brixi, Martvoň. Končím možnosť sa prihlásiť. Pán poslanec Gál.
Krajčí, Marek, poslanec NR SR (2023-06-20):
Ďakujem pekne. My sme usilovne pracovali na tej zmene, o ktorej sme sa bavili, ale zdá sa, že to nemáme ešte úplne hotové. Takže myslím, že pán minister bude mať záujem potom otvoriť ešte rozpravu v treťom čítaní a tam by sme mohli eventuálne tú jednu zmenu zakomponovať. Takže z mojej strany asi teraz len toľko. Ďakujem pekne.
M. Sabolová, poslankyňa: (2007-09-20):
Pán predseda, a vám chcem povedať, že hovoríte, že sa tu gradovalo to vaše vystúpenie. Veď prečo ten návrh podpísala len Slovenská národná strana? Ak vám ide o to, že konsenzus je tu napriek celému politickému spektru, možno mimo strany SMK, pýtam sa, čo ste začali v tomto parlamente, akú diskusiu. A vy ešte budete vytvárať nejakú rozpravu a útočiť? Prepáčte, toto nie je lepšie. Vy ste povedali, bude lepšie, ak prijmeme toto uznesenie. Toto uznesenie je bezpredmetné, pretože všetci sme jasne a verejne deklarovali náš postoj v minulosti. Ide len o to, že skutočne Slovenská národná strana potrebuje tému a inú tému nemá, len  ako otvárať témy, vracať sa do minulosti a vytvárať napätie v spoločnosti. Toto občanov Slovenskej republiky nezaujíma. Venujme sa témam, ktoré ľudí zaujímajú a trápia. Pán poslanec Rafaj, darmo krútite hlavou, vy ste odpálili váš návrh zákona voči PTP-ákom... (Prerušenie vystúpenie časomierou.) (Potlesk.)
Verešová, Anna, poslankyňa NR SR (2019-06-20):
Ďakujem za slovo. Pani podpredsedníčka, vážený pán minister, vážené kolegyne, kolegovia, dovoľte mi prečítať pozmeňujúci návrh poslankýň Národnej rady Slovenskej republiky Anny Verešovej a Irén Sárközy k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 308/1993 Z. z. o zriadení Slovenského národného strediska pre ľudské práva v znení neskorších predpisov, tlač 1264. V čl. II sa slová „1. mája“ nahrádzajú slovami „1. augusta“. V nadväznosti na zmenu účinnosti sa vykonajú aj nasledovné úpravy prechodných ustanovení. V čl. I v 27. bode sa v § 3da vrátane nadpisu slová „1. mája“ nahrádzajú slovami „1. augusta“. V čl. I v 27. bode sa v § 3da slová „30. apríla“ vo všetkých tvaroch nahrádzajú slovami „31. júla“ v príslušnom gramatickom tvare. V čl. I v 27. bode sa v § 3da slová „30. júna“ nahrádzajú slovami „30. novembra“. Zmena účinnosti sa navrhuje z dôvodu trvania legislatívneho procesu. Z tohto dôvodu je potrebné zmeniť účinnosť zákona tak, aby boli dodržané požiadavky a lehoty stanovené Ústavou Slovenskej republiky. V nadväznosti na navrhované posunutie účinnosti zákona v čl. II sa súčasne zosúlaďuje znenie prechodných ustanovení. Nakoľko predložený pozmeňujúci návrh súvisí s bodom 8 zo spoločnej správy, zároveň vynímam bod 8 na samostatné hlasovanie. Ďakujem.
V. Veteška, podpredseda NR SR: (2004-09-09):
Za navrhovateľa, pán minister Lipšic, chcete sa vyjadriť? Nie. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývania a ktorým sa dopĺňa zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Vládny návrh zákona ste dostali pred prvým čítaním ako tlač 712 a spoločnú správu výborov máte ako tlač 712a. Vážené panie poslankyne a páni poslanci, informujem vás o tom, že pán minister Gyurovszky chvíľočku bude meškať, zakrátko sa dostaví. A už je pán minister tu. Takže predmetný vládny návrh zákona prerokujeme ihneď po tom, ako ho bude môcť pán minister Gyurovszky odôvodniť v tejto chvíli. Nech sa páči, pán minister. Je to tlač 712, to znamená o rozvoji bývania, zákon č. 607.
Podmanický, Ján, poslanec NR SR (2020-07-24):
Vážený pán podpredseda, ja by som chcel v tejto chvíli, v tejto pokročilej večernej hodine dať procedurálny návrh, aby Národná rada poslala pozdrav pánovi predsedovi vlády Slovenskej republiky, ktorý teraz podľa informácií novinárov odcestoval domov do Trnavy. Ja si myslím, že treba mu popriať príjemný večer, aby si oddýchol, aby ráno mohol pokračovať, my zatiaľ budeme rokovať, prípadne aby začal riešiť kolaudáciu svojho domu, konečne je so svojou rodinou. Takže ja by som chcel, keby sme mu poslali priateľský pozdrav domov do Trnavy.
Bugár, Béla, podpredseda NR SR (2016-04-18):
Ďakujem. Na vystúpenie pána poslanca s faktickými poznámkami dvaja. Končím možnosť sa prihlásiť do faktických poznámok. Pán poslanec Lipšic.
Grendel, Gábor, podpredseda NR SR (2021-04-01):
Pán poslanec Medvecký.
Ferenčák, Ján, poslanec NR SR (2020-05-14):
Pán Dostál, ďakujem za vaše vystúpenie, pretože ste presne potvrdil to, na čo som sa snažil poukázať ja, keď som vystúpil, prečo neexistuje dôvod, ani nie dôvod na tento legislatívny proces skr..., aby tento zákon bol predložený v skrátenom legislatívnom konaní. Ste to v podstate aj potvrdil, a to sedíme, dá sa povedať, niekoľko stolov od seba, pretože tam nebol ani jeden argument predložený, ktorý by obstál, prečo má ísť tento zákon týmto legislatívnym procesom. Čo je ale, by som povedal, najzávažnejšie, vynechal sa dialóg, MPK, tripartita, vyjadrenie verejnosti. A to je neospravedlniteľné a neobs..., to neobstojí. Ak na začiatku viem, že konám nie v súlade so zákonom, tak prečo idem ďalej a sa snažím to za každú cenu prijať. Nič by predsa nestalo, ak by to išlo štandardnou cestou. Je to legitímna požiadavka terajšej vlády. Veď v poriadku, veď toto nikto nerozporuje. Ale poďme to robiť tak – a tak ako aj vy všetci, keď ste išli do volieb, ste hovorili, že to bude teraz iné, tak prečo to tak nespraviť, keď všetci o tom vieme, že tento proces je nie štandardný a nie je v súlade so zákonom. A takisto by som sa priklonil, tak ako vy ste povedali na záver, pani prezidentka bude možno posledná, ktorá by možno mala zaujať ten istý postoj aj k tomuto zákonu, ak bude prijatý, a dá si preveriť na Ústavný súd, či bol prija... (Prerušenie vystúpenia časomerom.)
Číž, Miroslav, podpredseda NR SR (2015-10-01):
Ďakujem, pani navrhovateľka, teraz dávam slovo spravodajcovi, ktorého určil navrhnutý gestorský výbor, resp. jeho substicientovi pánovi Kadúcovi.
Beblavý, Miroslav, poslanec NR SR (2010-10-20):
Ďakujem veľmi pekne. Pán podpredseda, pán predsedajúci, vážené kolegyne, vážení kolegovia, dovoľte mi na úvod vyjadriť pevnú vieru, že pán poslanec Kolesík by rovnako kvalitne prezentoval návrh zákona ako ja, ale ako teda zástupca predkladateľa si tu predsa len dovolím osobovať si toto právo. Takže dovoľte mi, aby som vám prezentoval v prvom čítaní návrh štyroch poslancov Národnej rady, je to návrh poslancov pána Poliačika z SaS, pána Osuského z klubu Most, pani Žitňanskej z klubu KDH a mojej osoby na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov. Dovoľte mi, aby som vysvetlil v tom zostávajúcom čase, ktorý máme, čo je obsahom návrhu zákona, prečo je tento zákon podľa nás ako predkladateľov potrebný, vyrovnal sa aj s námietkami, ktoré boli už vznesené voči tejto novele, a spomenul niektoré ďalšie relevantné aspekty. Predtým mi však dovoľte poďakovať ešte poslaneckému klubu strany Sloboda a Solidarita, ktorý teda predstavuje v tejto chvíli najpočetnejšie obecenstvo pre tento návrh, čo mi dodáva psychologickú silu naozaj zodpovedne prezentovať tento návrh. (Hlasy v sále.) Práve ako som otvoril ústa, som zistil, že možno som predčasne hovoril, ale to už nechám na vás. Poďme k samotnému obsahu návrhu zákona. Obsahom návrhu zákona je zmena zákona o vysokých školách v tom smere, aby boli okrem určitých výnimiek, ktoré sú v tom návrhu uvedené, povinne zverejňované záverečné, rigorózne, habilitačné práce ako podmienka... (Prerušenie vystúpenia predsedajúcim.)
Žiga, Peter, podpredseda NR SR (2023-11-28):
S ďalšou faktickou pán poslanec Mikulec.
Viskupič, Marián, poslanec NR SR (2021-03-19):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Laššáková, Jana, podpredsedníčka NR SR (2013-09-19):
Ďakujem, pán navrhovateľ, zaujmite miesto určené pre navrhovateľov. Dávam slovo spravodajcovi, ktorého určil navrhnutý ústavnoprávny výbor, poslancovi Miroslavovi Kadúcovi. Nech sa páči, pán poslanec.
Hrušovský, Pavol, predseda NR SR (2012-02-29):
Panie poslankyne, páni poslanci, budeme pokračovať v prerušenom rokovaní 29. schôdze vystúpením pána poslanca Počiatka, ktorého vystúpenie nevhodným spôsobom prerušili účastníci rokovania na balkóne Národnej rady. Nech sa páči, pán poslanec Počiatek, máte slovo.
Klus, Martin, podpredseda NR SR (2019-10-16):
Ďakujem. Pani poslankyňa Zemanová.
Hrušovský, Pavol, predseda NR SR (2012-02-29):
Hlasujeme o návrhu prerokovať zákon v druhom čítaní. (Hlasovanie.) 130 prítomných, 70 za návrh, 60 sa zdržalo. Návrh sme schválili. Prosím ďalší návrh.
V. Veteška, podpredseda NR SR: (2003-09-18):
Písomné prihlášky do rozpravy k tomuto návrhu zákona som nedostal žiadne. Ústne sa hlásia pán poslanec Hanzel, pani poslankyňa Mušková, potom sa ešte prihlásila pani poslankyňa Sárközy. Končím možnosť podania prihlášok do rozpravy. Slovo má pán poslanec Hanzel. B. Hanzel, poslanec: Vážený pán predsedajúci, vážené panie poslankyne, vážení páni poslanci...
Bugár, Béla, podpredseda NR SR (2016-11-30):
Prezentujme sa a hlasujme o návrhu postúpiť návrh zákona do tretieho čítania. (Hlasovanie.) Prítomných 142 poslancov, za 76, proti 6, 59 sa zdržalo hlasovania, 1 nehlasoval. Sme v treťom čítaní . Otváram rozpravu a pýtam sa, kto sa hlási do rozpravy v rámci tretieho čítania. Nikto. Vyhlasujem rozpravu za skončenú. Nech sa páči, záverečné hlasovanie.
V. Veteška, podpredseda NR SR: (2004-06-23):
Ľ. Navrátilová, poslankyňa: Ďakujem za slovo. Pán poslanec, ja som veľmi pozorne počúvala vaše argumenty a nie som hluchá voči tým argumentom. Takisto nie som hluchá voči argumentom, ktoré hovoria, že takýto ústavný zákon by sa mal prijať. Ale pri formovaní vlastného postoja ma vedie nie nejaké politikum, o ktorom ste tu hovorili, ale vedie ma úplne pragmatická záležitosť a tou pragmatickou záležitosťou je znižovanie rizika omylu. Každý minister je omylný, každý minister môže mať predstavy, ktoré nie sú „konzistentné“ s nejakým väčšinovým názorom na Slovensko a riziko, že prijme pre Slovensko záväzný dokument, ktorý môže v konečnom dôsledku byť pre Slovensko nevýhodný, ma vedie k tomu, aby som podporila práve ďalší stupeň kontroly tohto rozhodovania. To je všetko, ďakujem pekne.
Majorová Garstková, Jana, poslankyňa NR SR (2021-11-05):
Ďakujem pekne za slovo. Ja sa chcem veľmi pekne poďakovať všetkým kolegom aj z koalície, aj z opozície, za príspevky, ktoré tu tieto dva dni sme počúvali. Mnohé boli vecné. Čo sa týka pána Kuffu, chcem mu povedať, že správy národných parkov fungujú už teraz, akurát sú bez právnej subjektivity. Ja osobne pochádzam z okresu Kežmarok, v ktorom sa nachádza Pieninský národný park a susedí s ním Tatranský národný park. Čiže ráno, keď otvorím okno, tak vidím celú panorámu Tatier. V minulosti som absolvovala množstvo služobných ciest do Poľska, keďže som pracovala v cezhraničnom združení a skutočne mi bolo veľmi ľúto, keď som videla tie desiatky, stovky kamiónov, ktoré vyvážajú naše drevo do Poľska aj z národných parkov. Takže ja osobne dúfam, že sa to do budúcnosti zmení. Ďakujem.
Pellegrini, Peter, predseda NR SR (2015-06-17):
Vážené panie poslankyne, vážení páni poslanci, pokračujeme v prerušenom rokovaní hlasovaním v prvom čítaní o vládnom návrhu stavebného zákona (tlač 1573), bod 11 schváleného programu. Spravodajcom je člen výboru pre verejnú správu Stanislav Kubánek, poprosím ho, aby uviedol hlasovanie. Nech sa páči, pán poslanec. [Hlasovanie o vládnom návrhu zákona o územnom plánovaní a výstavbe a o zmene a doplnení niektorých zákonov (stavebný zákon), tlač 1573.]
Beblavý, Miroslav, poslanec NR SR (2012-10-17):
Ďakujem pekne. No, ja sa priznám, že hnev a zmätok vo vašom hlase lepšie komentuje vaše slová ako čokoľvek, čo by som mohol ja povedať. Môj osobný profil a moja integrita sú pomerne známe. Každý, kto ich chce skontrolovať, ich môže. Ja na všetky otázky – na rozdiel od vás – vždy odpovedám. Ja som ani svoju verejnú funkciu nikdy používať nemusel na obohatenie, na rozdiel od vás sa viem dobre uživiť aj bez toho. Ja som úplne v pohode, pán poslanec, ale vy zneužívate svoje verejné postavenie na osobné obohatenie a teraz ste predložili novelu, ktorá to umožní ešte v jednej štátnej inštitúcii, a to je problém. Okolo toho ste nejakým zvláštnym spôsobom prekľučkovali a nič na to nepovedali, čo mi len potvrdzuje, že máme pravdu, a chcem len povedať, že vám neboli moje slová adresované, lebo vy zjavne viete, čo robíte. Moje slová sú adresované vašim 82 kolegom, ktorí nech si rozmyslia, či chcú hlasovať za ďalší Študentský pôžičkový fond a za ďalšie Slovenské národné stredisko pre ľudské práva a kvôli relatívne malým sumám peňazí privolať hanbu na seba a na svoju politickú stranu. Vám zjavne tá hanba nechýba, ale ja si myslím, že strana SMER je už dneska pomerne diferencovaná. Ďakujem.
Figeľ, Ján, podpredseda NR SR (2012-11-29):
Ďalším prihláseným písomne do rozpravy je pán poslanec Miroslav Beblavý. Nech sa páči.
V. Veteška, podpredseda NR SR: (2004-03-11):
G. Krajči, poslanec: Ďakujem, pán predsedajúci. Vzhľadom na to, že mám málo času, chcem zareagovať na vystúpenie pána Husára v tej časti, kde hovorí o vyhodnotení dôkazov, ktoré predkladajú vyšetrovatelia do Národnej rady Slovenskej republiky. Som toho názoru, že naozaj Národná rada Slovenskej republiky musí zvážiť dôvody, pre ktoré treba poslanca zbaviť imunity, v opačnom prípade by sme tu boli len hlasovacie stroje, ktoré rozhodujú na základe straníckej príslušnosti, čo sa aj potvrdzuje. Chcem povedať, že vládna koalícia má jediný argument, o ktorom hovorí, že my tu nerozhodujeme o vine a nevine, že my to delegujeme na súd. Treba si dať aj druhú otázku, kedy sa ten, ktorého zbavia imunity, dostane pred súd a kedy súd o tejto vine a nevine rozhodne. A tu si treba povedať, na čo slúžia tieto inkvizičné parlamentné procesy od roku 1999, keď doposiaľ súd ani v jednom prípade nevyriekol rozhodnutie o vine alebo nevine ľudí, ktorí boli zbavení imunity. Právoplatné rozhodnutie neexistuje. Môžem konkrétne na svojom prípade povedať, od roku ´99 nebol prokurátor schopný vzniesť ani obžalobu a dodnes sa týmto prípadom zaoberajú tak, ako im to vyhovuje, politicky, bez akéhokoľvek dôvodu na to, aby bol prípad vyriešený. A potom chcel by som poprosiť aj vážených kolegov z vládnej koalície, aby mali rovnaký meter na všetkých poslancov, a chcel by som ich upozorniť, pretože ja mám dobrú pamäť a pamätám si, keď tu bol návrh na zbavenie imunity pána Kresánka, že do dnešného dňa, ani dovtedy, kým skončilo volebné obdobie tejto Národnej rady, nebol predložený tento návrh na rokovanie do pléna Národnej rady, pretože išlo o poslanca vládnej koalície. Takže, takýto meter by... (Vystúpenie prerušené časomierou.)
Laššáková, Jana, podpredsedníčka NR SR (2013-10-23):
Chcete reagovať, pán poslanec? (Reakcia poslanca Vašečku.) Nie. Nech sa páči, pán poslanec Beblavý, ktorý vystúpi za klub SDKÚ – DS.
Bugár, Béla, podpredseda NR SR (2016-09-13):
Pán poslanec Baránik, môžte reagovať, nech sa páči.
Dostál, Ondrej, poslanec NR SR (2018-10-23):
Tu sa často operuje tým, že, že 76 je, je posun nejaký, nejaký kvalitatívny. Samozrejme, že je posun dobrým smerom, ale, ale to, čím sa operuje, že, že dnes stačí teoreticky na voľbu ústavného sudcu, alebo teda kandidáta na ústavného sudcu 39, to je, to je taká fikcia trošku, lebo to by platilo v situácii, keby sa na tej voľbe zúčastnilo 76 poslancov a zvyšných 74 poslancov by sa na to úplne vykašlalo, čo teda neviem, či boli také situácie, ale nepredpokladám, že by v dnešnej dobe, keď sa budú voliť kandidáti na ústavných sudcov, si povedalo 74 poslancov, že im je to jedno, a nechali to na tých 76. Druhá vec je, že ide, ide, teda pán minister povedal, že ten návrh, ktorý predloží pán poslanec Madej, je zlý návrh, ale teda neviem, či to hovoril, že my to hovoríme, alebo si to naozaj on myslí, lebo by ma zaujímalo, čo si pán minister ako predkladateľ vládneho návrhu myslí o tom pozmeňujúcom návrhu pána poslanca Madeja, tak snáď sa to dozvieme potom, čo ho, čo ho predloží. To je dôležitá vec. No a posledné, posledné je, že my tu teraz ideme meniť ústavu. Nejdeme schvaľovať nejaký bežný, drobný zákon. Ideme meniť ústavu na základe pozmeňujúceho návrhu, ktorý ešte ani nebol oficiálne prednesený, ak by bol schválený, tak to bude znamenať zásadnú zmenu spôsobu vytvárania Ústavného súdu a my sme si tu pred chvíľou, vy ste si tu odhlasovali, že budeme rokovať až do konca. Čiže nemôžeme ísť normálnym procesom, zajtra o 11.00 hod. by sme hlasovali, nie, musíme ísť domov, ponáhľame sa, tak to rýchlo sfúkne... (Prerušenie vystúpenia časomerom.)
P. Paška, predseda NR SR: (2009-02-13):
Otváram rozpravu. Písomnú prihlášku nemám, preto sa pýtam, či chce niekto vystúpiť v rozprave. Pani poslankyňa Biró. Končím možnosť sa prihlásiť. Nech sa páči, pani poslankyňa.
Paška, Pavol, predseda NR SR (2013-10-22):
(Hlasovanie.) 140 prítomných, 63 za, 2 proti, 75 sa zdržalo. Tento bod sme neschválili.
Hrušovský, Pavol, predseda NR SR (2011-11-29):
Hlasujeme, páni poslanci. (Hlasovanie.) 143 prítomných, 79 za návrh, 63 proti, 1 nehlasoval. Národná rada novelu zákona vrátenú pánom prezidentom na opätovné prerokovanie Národnej rade schválila. Teraz poprosím pána poslanca Horvátha, aby z poverenia výboru pre sociálne veci a bývanie Národnej rade predložil návrhy hlasovaní k zákonu z 20. októbra 2011, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, vrátenému prezidentom Slovenskej republiky na opätovné prerokovanie Národnou radou Slovenskej republiky , ktorý prerokovávame ako tlač 555 Nech sa páči, pán spravodajca, prosím o uvedenie návrhu hlasovaní.
J. Senko, poslanec: (2007-06-27):
Na druhej strane si myslím, že okolo zamestnaneckých rád sa tu istým spôsobom vytvára mýtus, aj keď chápem ich opodstatnenie. Určite však máte poznatky z praxe, ako tieto rady fungujú, nemôžu sa združovať, nie   sú  to   dobrovoľné    združenia   občanov. Niekde viac-menej fungujú formálne, viac-menej v súlade so záujmami manažmentu firiem a ďalej zamestnanecké rady nemôžu byť vnímané ako náhrada odborov už len preto, lebo zo zákona nemajú také kompetencie ako odbory, aj keď sa odborom poslednou novelou Zákonníka práce tieto práva oklieštili. Odbory majú stále svoje nezastupiteľné miesto v oblasti kolektívneho vyjednávania, ochrany sociálnych práv zamestnancov, dodržiavania zásad bezpečnosti pri práci a podobne. Samozrejme, že v spoločnosti evidujeme snahu o oslabovanie pozícií odborových organizácií, aj predchádzajúcou novelou Zákonníka práce tomu tak bolo. Evidujeme aj snahu nových investorov o to, aby odbory na ich pracoviskách nevznikli. Vytvárajú sa rôzne prekážky, rozdávajú sa rôzne pozornosti, aby ľudí odlákali z odborov. Sú si totiž vedomí toho, že bez odborov sa im ľahšie manipuluje so zamestnancami. Nakoniec zamestnanci si to už začínajú uvedomovať. Ďakujem.
Kollár, Boris, predseda NR SR (2022-02-18):
Pani poslankyňa Pleštinská, nech sa páči.
Vons, Peter, poslanec NR SR (2021-10-27):
Ďakujem. Vážený pán predsedajúci, kolegovia, kolegyne, vážený pán minister, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov (tlač 738), v druhom čítaní. Národná rada Slovenskej republiky uznesením č. 1011 z 20. októbra 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: ústavnoprávny výbor uznesením č. 382 z 26. októbra 2021, výbor pre financie a rozpočet uznesením č. 246 z 26. októbra 2021 a výbor pre hospodárske záležitosti uznesením č. 236 z 26. októbra 2021. Z uznesení výborov Národnej rady Slovenskej republiky uvedených bodov pod bodom III tejto správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov (tlač 738), schváliť. Spoločná správa výborov... spoločnú... spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 237 z 26. októbra 2021. Týmto uznesením ma výbor zár... zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, prosím, otvorte rozpravu.
L. Gyurovszky, minister výstavby a regionálneho rozvoja SR: (2003-07-03):
Prečítam odpoveď pána podpredsedu Csákyho. Dovolím si upriamiť pozornosť, že Slovenský rozhlas je nezávislá verejnoprávna inštitúcia, ktorá sa riadi svojím štatútom a zákonom o Slovenskom rozhlase. Rozhlasovú radu a ústredného riaditeľa Slovenského rozhlasu volí Národná rada Slovenskej republiky. Každý člen vlády môže konať len na základe Ústavy Slovenskej republiky a zákonov Slovenskej republiky. Z tohto dôvodu som toho názoru, že by bolo dobré zachovať činnosť hlavnej redakcie Národnostno-etnickej redakcie Slovenského rozhlasu v Prešove. V takomto zmysle som niekoľkokrát rokoval s ústredným riaditeľom Slovenského rozhlasu. Konečné rozhodnutie je ale v rukách nezávislého Slovenského rozhlasu. Veľmi dúfam, že v blízkej budúcnosti sa nájde dôstojné riešenie tohto problému. Ďakujem. Z. Martináková, podpredsedníčka NR SR: Pán poslanec Hopta, želáte si dať doplňujúcu otázku? I. Hopta, poslanec: Áno, želám si. Chcem v prvom rade konštatovať, že napriek odporúčaniu výboru Národnej rady pre ľudské práva, ktorý odporúčal nesťahovať túto redakciu z Prešova do Košíc, napriek odporúčaniu Rozhlasovej rady, ktorá takisto konštatovala a je svojím spôsobom kontrolným orgánom pre činnosť Slovenského rozhlasu, ústredný riaditeľ sa rozhodol svojvoľne presťahovať túto redakciu a odôvodňoval to tým, že budova je v katastrofálnom stave. Ja som mal možnosť s pánom poslancom Nagyom sa zúčastniť na poslaneckom prieskume, podobne ako sa zúčastnila na riešení alebo skontrolovaní situácie v Prešove Rozhlasová rada, a nezistili sme dôvody na to, aby táto redakcia bola sťahovaná. Ide mi o to, vážený pán minister, ja viem, že to nemáte v kompetencii a pán podpredseda vlády nie je prítomný, ale vyslovujem svoje obavy, že v prípade, že nejde o maďarskú národnostnú menšinu, jeho činnosť v tejto oblasti je trochu, povedal by som, slabá. Chcem len skonštatovať, že ak pre našich maďarských spoluobčanov Slovenský rozhlas vysiela 10 hodín denne za poplatky alebo za prostriedky daňových poplatníkov, tak pre ostatné národnostné menšiny, ktorých je, ja neviem, dvanásť - trinásť,  vysiela necelé 2 hodiny. Čiže chcem sa vás spýtať, nemyslíte si, že by  aj ostatní príslušníci národnostných menšín, teda aj Rusíni, Ukrajinci žijúci v Prešove a blízkom okolí, pretože v Prešovskom kraji je 170 obcí s týmto národnostným etnikom a v Košickom kraji asi 15, mali by mať dnes rovnaké podmienky ako napríklad maďarská národnostná menšina. Z. Martináková, podpredsedníčka NR SR: Pán minister, budete odpovedať na doplňujúcu otázku?
Mikulec, Roman, poslanec NR SR (2023-12-13):
Ďakujem pekne za slovo. Rasťo, ďakujem pekne za tvoj príspevok. Myslím, že si to povedal veľmi správne a najmä ma zaujalo, keď si povedal, že vláda prežiera budúce dôchodky, lebo to je presne tak. Naozaj tým, že vláda ide trestať ľudí, ktorí si sporia do II. piliera a nie je ich veľa, pretože sa dozvedáme každým jedným dňom, že niektorí ľudia na Slovensku si nedokážu šetriť a my ideme ešte trestať, nie my, ale teda vláda ide trestať tých, ktorí si šetria v II. pilieri a znížením odvodu do II. piliera na 4 % takto ukradnú ľuďom-sporiteľom 365 miliónov, ale možno to nedochádza mnohým, ktorí nás počúvajú, lebo tá suma je obrovská a nevedia si to nejak zhmotniť. Tak skúsme sa len zamyslieť, že ak nejaký sporiteľ má priemerný vek 38 rokov a šetril by do 65 rokov, to znamená 27 rokov by zhodnocoval svoje úspory a pri štandardnom dlhodobom akciovom zhodnotení 6 %, to znamená, že tých 365 miliónov, ktoré im zoberieme, by sa vyšplhalo až na 1,76 miliardy eur, čo ukradnú, zoberú sporiteľom každý jeden rok. To sú obrovské peniaze, ktoré za normálnych okolností by ľudia mali našetrené na dôchodky, o ktorých by si sami rozhodovali, ako ich použijú, ale teraz vláda nielenže nesplnila sľuby, ktoré im dala pred voľbami, nepomôže im ani s energiami, ani s cenami potravín, ale ešte im ide siahnuť aj na úspory. A toto je tá prosociálna vláda, ale teda také boli sľuby, ale realita je taká, že toto je vláda ožobračovania ľudí na Slovensku.
Pročko, Jozef, poslanec NR SR (2024-01-16):
Takže, naozaj tento zákon, ku ktorému mám pozmeňujúco ten legislatívny, legislatívneho charakteru pozmeňovák. Viete, ono je to o tom, že naozaj celá, celé ten, celý tento zákon sami dobre viete, o čom je. Je to paškvil, ktorý má dať Dankovi sto miliónov a je to paškvil, do... (Prerušenie vystúpenia predsedajúcim.)
Cicoň, Antonín, poslanec NR SR (2014-10-21):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Štefunko, Ivan, poslanec NR SR (2024-04-17):
Ďakujem veľmi pekne, pán poslanec, pán predseda európskeho výboru. Povedali ste, že na Slovensku sa žije lepšie za posledných 20 rokov našej participácie na tomto výnimočnom a úspešnom európskom projekte. Súhlasím, žije sa lepšie. No všetko je relatívne, lebo problém je v tom, že vďaka SMER-u a v zásade aj HLAS-u, ktorí tu vládli posledných trinásť, trinásť z dvadsiatich rokov nášho života v Európskej únii, čo je vlastne dve tretiny času, sme sa prepadli z lídrov pristupivších krajín na predposledné miesto v životnej úrovni a v zásade aj HDP, čo znamená, že vlastne robíme niečo zlé, alebo robíte niečo zlé. A vyzerá, že ten trend nie je úplne povzbudzujúci, špeciálne keď si uvedomujeme, ako podceňujete, ako som to povedal pred chvíľou, výzvy digitálnej transformácie, zelenej transformácie, umelej inteligencie, stále sa, stále len bránime nejakým ako kebyže zmenám, či už sa to týka prirodzenej migrácie, či už sa to týka prípravy na klimatickú krízu, a stále si proste len hudiete to, čo je v krátkodobom záujme vašich voličov. Myslím si, že táto krajina si zaslúži naozaj lídrovstvo, ktoré sa pozerá nad štyri roky, nad osem rokov. A to, ako ste uchopili teda za posledných 20 rokov naše členstvo v Európskej únii, svedčí to, aké máme vlastne výsledky v porovnaní s ostatnými krajinami, takže myslím si, že aj teraz pred týmito európskymi voľbami je veľmi dôležité, aby naše lídrovstvo v európskych témach viedli tí, ktorí to vedia robiť, a nie tí, ktorí to za posledných trinásť rokov dobabrali. Ďakujem
I. Šulaj, poslanec: (2005-02-03):
Možnože pragmaticky a vecne, by som povedal, nesúhlasím s jednou vecou, ktorá tu bola povedaná. A to je vystavovanie daňových dokladov, pretože daňové doklady sa vystavujú len pre ďalších platiteľov dane z pridanej hodnoty a vtedy tam potrebujete aj IČO, aj meno alebo sídlo toho podniku, alebo fyzickej osoby, ktorá prijíma toto zdaniteľné plnenie. Pri ostatných plneniach to nie je tak. Napr. keď si idem kúpiť rohlík do obchodu, tak mi nevystavia daňový doklad. I napriek tomu ja osobne budem podporovať novelu tohto zákona, doporučujem však navrhovateľovi, aby do druhého čítania vyriešil aj problematiku medzinárodného práva alebo prístupových zmlúv, ktoré sme mali uzavreté s Európskou úniou, pretože predpokladám, že správcov konkurzných podstát, exekútorov a notárov rieši aj toto medzinárodné právo a bude potrebné zosúladiť medzinárodné právo potom s naším právom. Z tohto dôvodu pre súčasný stav poznania doporučujem, aby to išlo do druhého čítania, a doporučím to aj nášmu klubu, ale potrebujeme potom v druhom čítaní vyjasniť aj túto otázku. Ďakujem.